משפחת קרדשיאן

עונה 1

פרקים 1 - 8 (8 פרקים). החלה את שידוריה ב-14 באוקטובר 2007 והסתיימה ב-2 בדצמבר 2007.
קריס וברוס חוגגים את יום נישואיהם והבנות מביאות להם עמוד חשפנות כמתנה. קים מתארחת בתוכנית של טיירה בנקס ומתמודדת מול נושא הדלפת קלטת הסקס שלה לרשת. קריס וברוס חווים חילוקי דעות בנוגע להחלטות בניהול קים. קריס שוכרת מטפלת שאינה לרוחה. לאחר מכן קים קורטני וקלואי נוסעות למקסיקו ולא מספרות לברוס. כשהוא מגלה הוא משאיר את בנו ברודי לשמור על קיילי וקנדל, מה שגורם לצרות. קים נאלצת להתמודד עם צילומים למגזין פלייבוי. יום אזכרתו של רוברט, אב המשפחה, מגיע וקלואי נעצרת באשמת נהיגה תחת השפעת אלכוהול. קורטני חוששת שנכנסה להריון. רוב יוצא לדייט ומגלה שאחיותיו עוקבות אחריו. קורטני וקלואי מגלות הומלס שגר ליד החנות המשפחתית ומחליטות לעזור לו. קים מקבלת איומים על תמונות מהעבר של קורטני שעלולות להופיע ברשת ופונה למשטרה לקבלת עזרה.

עונה 2

פרקים 9 - 19 (11 פרקים). החלה את שידוריה ב-9 במרץ 2008 והסתיימה ב-26 במאי 2008.
המשפחה מודאגת שההצלחה משנה את קים. קורטני חוששת שסקוט בוגד בה ומחליטה לעקוב אחריו. רוב מתחיל לצאת עם אדריאן אך חושש שאחיותיו יהרסו לו. קריס מחליטה לגדל תרנגולות. קלואי משתכנעת לקחת שיעורי משחק. קריס שוכרת יועץ אופנה עבור ברוס. קלואי מנסה ללמד את קיילי על גיל ההתבגרות. קריס מנסה להתקבל לקבוצת מעודדות. קים וקורטני מודאגות מכך שלקלואי אין בן זוג ופותחות פרופיל באתר היכרויות בשמה. ברוס מנסה לגרום לקנדל לבצע את מטלות הבית. לאחר שפורצים לחנות הבנות לוקחות שיעורי הגנה עצמית על מנת להרגיש מוגנות. רוב שוקל לפרוש מהאוניברסיטה ולהתחיל קריירת דוגמנות. קים רבה עם אחיותיה לאחר שהיא רוכשת בנטלי. קריס משתכרת ועושה קעקוע. ברוס חווה משבר אמצע החיים. ברוס מחליט שיציאה משפחתית לחופשת סקי בקולורדו תאחד את המשפחה. אך כולם רבים עם קים על כך שאינה מעוניינת לבלות איתם זמן. קים הפגועה מחליטה לעזוב אך מתחרטת לאחר שקלואי מתנצלת. קים יוצאת עם שחקן הפוטבול האמריקאי רג'י בוש ומחליטה לצלם עבורו לוח שנה עם תמונות אירוטיות שלה. קריס בטעות שולחת את הלוח שנה להפצה בחנויות. ברוס לוקח את קלואי וקורטני לאחת מהרצאותיו. הבנות נוסעות לחופשה בניו אורלינס ופוגשות משפחה שנפגעה מההוריקן קתרינה. בזמן שהבית ריק ברוס מתכנן מפגש רומנטי עם קריס שנהרס בגלל הגעתה של דודתה סיסי. בפרק האחרון בעונה קלואי, קים, קורטני ורוב עוברים על קטעים נבחרים מהעונה ומציגים קטעים שלא נראו על המסך.

עונה 3

פרקים 20 - 31 (12 פרקים). החלה את שידוריה ב-8 במרץ 2009 והסתיימה ב-25 במאי 2009.
קלואי מפרה את תנאי השחרור על תנאי שלה וקריס זועמת על כך שהיא נשלחת לכלא. קורטני נבחרת להצטלם לשער מגזין "944" ובוחרת בקריס כמנהלת האישית שלה. לאחר שקריס עסוקה קודם כל במחויבותיה לקים, קורטני זועמת. רוב ואדריאן עוברים לגור יחד. קורטני וקלואי מעירות לקים על בעיית התמכרותה לקניות. קלואי מצטלמת בעירום חלקי עבור ארגון אנשים למען יחס מוסרי לבעלי חיים. קים עוברת ניתוח לייזר בעיניים ולאחר מכן מופיעה בלאס וגאס עם הפוסיקט דולז. ברוס עובר בדיקת קולונוסקופיה ומסביר על כך לקנדל וקיילי. קים משיקה בושם ורבה עם אחיותיה. רוב עושה קעקוע חדש ולוקח את מכוניתה של קים ללא רשות, מה שגורם למשפחה לריב איתו. קורטני מאשימה את סקוט שהוא בוגד בה שוב. קלואי מבצעת ביופסיה לבדיקת סרטן העור. קלואי נוסעת לניו יורק להנחות תצוגת אופנה ומתחילה לשקול מעבר לניו יורק ופתיחת חנות נוספת של "דאש". קלואי מחפשת דירות בניו יורק וקריס לא מרוצה מהרעיון. משפחת קרדשיאן מחליטה לצאת לקמפינג יחד עם משפחתה של אדריאן, חברתו של רוב, והדברים לא מתנהלים כמצופה. ברוס עובר ניתוח פלסטי לתיקון ניתוחים קודמים שעבר לאחר שנפצע. לאחר שקים מתעצבנת שקורטני לוקחת את דבריה האישיים, השתיים רבות אך מתפייסות. רוב ואדריאן נפרדים והוא עובר לגור עם קים. ברוס מודאג מכך שקיילי מתחילה להתבגר.

עונה 4

פרקים 32 - 42 (11 פרקים). החלה את שידוריה ב-8 בנובמבר 2009 והסתיימה ב-21 בפברואר 2010.
בפתיחת העונה קלואי ולמאר מתחתנים לאחר חודש של הכרות. קים נפרדת מרג'י ורוב מנסה לחזור לאדריאן. המשפחה לא מרוצה מהתנהגותו של סקוט וקלואי סוטרת לו. לאחר השלמתם קלואי משתתפת בקורס ניהול כעסים. קורטני מודיעה שהיא בהריון. קנדל מתחילה לדגמן וקיילי מקנאה. המשפחה נוסעת ללאס וגאס לחגוג את יום הולדתה של קים, סקוט ורוב משתכרים וסקוט תוקף את אחד המלצרים. קורטני מחליטה להפרד מסקוט אך חוזרת אליו סמוך ללידה. בסוף העונה קורטני יולדת את בנה הבכור, מייסון דאש דיסיק. קורטני וקלואי מודיעות שיחזרו למיאמי על מנת להעסיק בנות חדשות לחנות וסקוט מתחיל לנהל מועדון לילה.

עונה 5

פרקים 43 - 54 (12 פרקים). החלה את שידוריה ב-22 באוגוסט 2010 והסתיימה ב-24 באוקטובר 2010.
קים קונה בית חדש ומתאהבת בשומר הראש שלה. קים חווה תופעות לוואי לאחר הזרקת בוטוקוס לפניה. הבנות גורמות לקריס להפסיק לעשן. רוב ומליקה, חברתה הטובה של קלואי יוצאים לזמן קצר ונפרדים. קריס מתחילה לנהל את להקת הבנות "BG5". מייסון חוגג חצי שנה וקורטני רוצה עוד ילד וגורמת לסקוט לברוח מהנושא. ברוס מתקשה להשלים עם כך שקיילי מתבגרת. קים מתחילה לצאת עם שחקן הפוטבול מיילס אוסטין. בסוף העונה רוב משכנע את ברוס להסתפר ולעשות פירסינג באוזן. קלואי חוגגת את יום הולדתה בניו יורק ובמקביל קורטני משוכנעת שעליהן לפתוח חנות נוספת של "DASH" בניו יורק. קים ומיילס נפרדים.

עונה 6

פרקים 55 - 70 (16 פרקים). החלה את שידוריה ב-12 ביוני 2011 והסתיימה ב-10 באוקטובר 2011.
קים יוצאת עם הכדורסלן כריס האמפריז וקלואי לא מחבבת אותו. רוב מתרחק מסקוט בגלל התנהגותו. קים עוברת צילום רנטגן להוכיח שהישבן שלה אמיתי. ברוס חווה ירידה בשמיעה ומבצע בדיקות בנושא. קים מגלה שמחלת הפסוריאזיס אשר בה לוקה גם אמה פרצה אצלה. כל המשפחה נוסעת לבורה בורה כחופשה משפחתית וקריס וברוס מחדשים את נדרי הנישואים שלהם. כריס המפריז מציע לקים נישואין. קנדל חוגגת יום הולדת 16 ומקבלת את רישיון הנהיגה שלה. בסוף העונה נערכת חתונתם של קים וכריס, בין האורחים שנכחו באירוע נכללו מפורסמים רבים כגון: דמי לובאטו, לינדזי לוהן, אווה לונגוריה, אבריל לאבין ומריו לופז.

עונה 7

פרקים 71 - 89 (19 פרקים). החלה את שידוריה ב-22 ביוני 2012 והסתיימה ב-28 באוקטובר 2012.
בפתיחת העונה השביעית קלואי מפקפקת בכך שרוב קרדשיאן הוא אביה הביולוגי. קנדל וקיילי מתחילות לעבוד במגזין האופנה "סבנטין". ברוס מנסה לגרום לקריס לסייע לבנו, ברנדון, בקריירת המוזיקה שלו. קריס נפגשת עם הבחור איתו ניהלה רומן לפני 20 שנים. המשפחה טסה לחופשה משפחתית ברפובליקה הדומיניקנית וקורטני וסקוט מאחרים. כל המשפחה נוסעת לניו יורק לפתיחת המסעדה של סקוט. קורטני מודיעה שהיא בהריון והפעם זו בת. אופרה מגיעה לבית לראיין את המשפחה. במהלך טיפול פסיכולוגי משפחתי רוב נשבר ובורח בבכי. קנדל וקיילי עוברות ללימוד ביתי. בסוף העונה קים וקלואי נבדקות במרפאת פוריות קלואי מגלה בעיות פוריות וקים מקפיאה ביציות. קורטני יולדת את בתה, פנלופה סקוטלנד דיסיק.

עונה 8

פרקים 90 - 110 (21 פרקים). החלה את שידוריה ב-2 ביוני 2013 והסתיימה ב-1 בדצמבר 2013.

עונה 9

פרקים 111 - 130 (20 פרקים). החלה את שידוריה ב-19 בינואר 2014 והסתיימה ב-1 בספטמבר 2014.

עונה 10

פרקים 131 - 147 (17 פרקים). החלה את שידוריה ב-15 במרץ 2015 והסתיימה ב-11 באוקטובר 2015.

עונה 11

פרקים 148 - 160 (13 פרקים). החלה את שידוריה ב-15 בנובמבר 2015 והסתיימה ב-21 בפברואר 2016.

עונה 12

פרקים 161 - 181 (21 פרקים). החלה את שידוריה ב-1 במאי 2016 והסתיימה ב-20 בנובמבר 2016.
הפרק הראשון מציג את השינויים שעברו במשפחה, הנס הרפואי של לאמר ועמו קניית בית חדש עבורו שעל העיצוב והארגון אחראיות קלואי וקריס,
קלואי נמצאת בניו יורק לקידום ספרה החדש, "strong look better naked ". סקוט קונה בית חדש ומעצב אותו עם קריס וקורטני, עובר קורס בישול ומספר עליו ועל ביתו.

עונה 13

פרקים 182 - 195 (14 פרקים). החלה את שידוריה ב-12 במרץ 2017 והסתיימה ב-11 ביוני 2017.
הפרק הראשון מציג את ההופעה של קניה ווסט מתוך סיבוב ההופעות שלו. המשפחה כולה מגיעה להופעה ולבסוף קניה משתגע ועוזב את הבמה. הפרק השני מתעסק בשוד שקים קרדשיאן עברה ב-2016. קים מספרת פרטים מהמקרה למשפחתה.

עונה 14

פרקים 196 -214 (19 פרקים). החלה את שידוריה ב-1 באוקטובר 2017 והסתיימה ב-4 במרץ 2018.
כל המשפחה נוסעת לקליבלנד להכיר את טריסטן, בן זוגה החדש של קלואי. הבנות מטיילות למקסיקו לחופשה וקורטני חושפת שהיא בזוגיות חדשה. קים וקורטני קונות לפנלופה ונורת' גורי כלבים חדשים. קים חושפת שהיא וקניה מצפים לילד שלישי מפונדקאית. קים משיקה קו איפור חדש וטריסטן וקלואי עוברים לגור יחד בלוס אנג'לס בזמן הפגרה שלו. קלואי חושפת את ההריון בפני המשפחה ובסוף העונה הכל המשפחה נוסעת לטיול בסן פרנסיסקו.